Hun fortsatte med sine knuse-aksjoner, ble arrestert mer enn 30 ganger, ble fengslet og fikk bøter. For å ha noe å leve av, og for å betale advokater og bøter, solgte hun signerte bilder av seg selv og en nål i form av en liten øks til å ha på jakkeslaget. Hun skrev også en selvbiografi, (1908), som ga henne inntekter. Da WCTU startet en innsamling for å gi henne en gullmedalje for hennes mot, ville hun heller at de innsamlede midlene skulle gå til å betale advokatene hun stadig trengte, men gullmedaljen ble produsert, med teksten «Til den modigste kvinnen i Kansas».